Têgêrayîşê Cinîyan ê Kurdan ê Ewropa (TJK-E) derheqê hêrişanê dewleta tirke ya îşxalkere yê vera Herêmanê Pawitişî yê Medya, Kampa Multecîyan a Mexmûrî û Şingalî de eşkerayîyêke weşanaye.
TJK-E vat: ''No hêriş rewş û serebûtanê peyênan ê herême ra cîya nîyo. No planêkê qirkerdişî û îşxalê pêro Kurdîstanî yo. Ganî nêro vîrkerdene ke ma Mexmûr ê, Şingal ê, Qendîl ê! Vera konseptê tasfîye sere cinî û ciwanan ma venga pêro şarê xo û dostanê xo danê ke têkoşîn xurt bikerê û her ca bivurnê warê çalakîyan. Ganî dezgehê mîyanneteweyî hînî xo ker, lal û kor nêkerê û vera nê hêrişan tewirê xo bimojnê.
Roje roja wayîrvejîyayîşê rûmetê xo ya.''
